Kristuksen syntymän katedraali

Riian piispa Serafim (Protopov) muurasi katedraalin perustuskiven 3. heinäkuuta 1876. Alkuperäisessä suunnittelmassa ei ollut erillistä kellotapulia. Venäjän tsaari Aleksanteri II antoi yllätyslahjan (12 kelloa), jonka jälkeen mallia parannettiin yhdellä ylimääräisellä kellokupolilla. Katedraalin viralliset avajaiset pidettiin 28. lokakuuta 1884.  Uusbysanttilainen rakennus oli ennen ensimmäistä maailmansotaa Riian kallein rakennus.
pienoiskuva|Ortodoksinen Kristuksen syntymän katedraali Pyhän Pietarin kirkon tornista nähtynä.
1960-luvulla neuvostoliittolaiset muuttivat katedraalin käyttötarkoitusta ja siellä  sijaitsivat Tiedetalo ja planetaario. Katedraalin kattofreskot tuhottiin ja kellot sulatettiin. Kun Latvia itsenäistyi Neuvostoliitosta, rakennus palautui katedraaliksi. Katedraalin restaurointi aloitettiin 1990-luvun lopulla, ja arkkipiispa Aleksanteri pyhitti ikonostaasin 6. toukokuuta 2000.

Lähteet

 Aiheesta muualla 

Luokka:Latvian kirkot
Luokka:Katedraalit
Luokka:Riian rakennukset ja rakennelmat